b'\n_START_ARTICLE_\nRobert Havemann\n_START_SECTION_\nBakgrunn\n_START_PARAGRAPH_\nRobert Havemann studerte kjemi i Berlin og M\xc3\xbcnchen i perioden 1929-1933, og fikk senere doktorgrad i fysikalsk kjemi fra Kaiser Wilhelm-instituttet.\n_START_SECTION_\nNasjonalsosialismens tid\n_START_PARAGRAPH_\nHavemann sluttet seg til Tysklands kommunistiske parti (KPD) i 1932 og arbeidet for motstandsbevegelsen f\xc3\xb8r han ble arrestert av Gestapo i 1943. Han fikk en d\xc3\xb8dsdom, men p\xc3\xa5 grunn av sitt h\xc3\xb8ye kunnskapsniv\xc3\xa5 ble han i stedet tvunget til \xc3\xa5 gj\xc3\xb8re forskning mens han var i fengsel.\n_START_SECTION_\nEtterkrigstiden\n_START_PARAGRAPH_\nEtter krigen ble han leder for administrasjonen ved Kaiser Wilhelm-instituttet for fysikalsk kjemi og elektrokjemi i Berlin, men i 1948 ble han avskjediget fra stillingen p\xc3\xa5 grunn av politisk press fra amerikanske myndigheter i Vest-Berlin. Han fortsatte sitt vitenskapelige arbeid p\xc3\xa5 instituttet til han ble utestengt fra sitt laboratorium i januar 1950. _NEWLINE_Han ble s\xc3\xa5 professor i fysikalsk kjemi ved Humboldt-universitetet i \xc3\x98st-Berlin. Han ble medlem av Volkskammer i 1950 og vant en av DDRs nasjonale priser i 1959. _NEWLINE_I 1963 holdt han forelesninger om \xc2\xabvitenskapelige aspekter ved filosofiske problemer\xc2\xbb (publisert som \xc2\xabDialektikk uten dogmatisme \xe2\x80\x93 naturvitenskap mot kommunistisk ideologi\xc2\xbb) og ble utvist fra det regjerende sosialistpartiet og avskjediget fra universitetet \xe2\x80\x93 offisielt p\xc3\xa5 grunn av at han ga et intervju til en avis fra Vest-Tyskland. _NEWLINE_Hans s\xc3\xb8nn Florian Havemann (f\xc3\xb8dt 12. januar 1952 i \xc3\x98st-Berlin) flyktet til Vest-Tyskland i 1971. _NEWLINE_Han fortsatte sitt arbeid som en sosialistisk kritiker og ble satt i husarrest i 1976 i sitt hjem i landsbyen Gr\xc3\xbcnheide. Dette fortsatte inntil hans d\xc3\xb8d i 1982. Da hadde han lidd av lungesykdom lenge. _NEWLINE_28. november 1989 ble han posthumt politisk rehabilitert av den sentrale partikontrollkommisjonen i SED. I \xc3\xa5r 2000 ble to tidligere DDR-statsadvokater d\xc3\xb8mt til fengselsstraffer p\xc3\xa5 grunn av Havemanns husarrest.'